plotinus.enneades 5.3.12
καὶ τί κωλύει οὕτω πλῆθος εἶναι , ἕως ἐστὶν οὐσία μία ; τὸ γὰρ πλῆθος οὐ συνθέσει , ἀλλ̓ αἱ ἐνέργειαι αὐτοῦ τὸ πλῆθος . ἀλλ̓ εἰ μὲν αἱ ἐνέργειαι αὐτοῦ μὴ οὐσίαι , ἀλλ̓ ἐκ δυνάμεως εἰς ἐνέργειαν ἔρχεται , οὐ πλῆθος μέν , ἀτελὲς δὲ πρὶν ἐνεργῆσαι τῇ οὐσίᾳ . εἰ δὲ ἡ οὐσία αὐτοῦ ἐνέργεια , ἡ δὲ ἐνέργεια αὐτοῦ τὸ πλῆθος , τοσαύτη ἔσται ἡ οὐσία αὐτοῦ , ὅσον τὸ πλῆθος . τοῦτο δὲ τῷ μὲν νῷ συγχωροῦμεν , ᾧ καὶ τὸ νοεῖν ἑαυτὸ ἀπεδίδομεν , τῇ δὲ ἀρχῇ πάντων οὐκέτι . δεῖ δὲ πρὸ τοῦ πολλοῦ τὸ ἓν εἶναι , ἀφ̓ οὗ καὶ τὸ πολύ : ἐπ’ ἀριθμοῦ γὰρ παντὸς τὸ ἓν πρῶτον . ἀλλ̓ ἐπ’ ἀριθμοῦ μὲν οὕτως φασί : σύνθεσις γὰρ τὰ ἑξῆς : ἐπὶ δὲ τῶν ὄντων τίς ἀνάγκη ἤδη καὶ ἐνταῦθα ἕν τι εἶναι , ἀφ̓ οὗ τὰ πολλά ; ἢ διεσπασμένα ἔσται ἀπ̓ ἀλλήλων τὰ πολλά , ἄλλο ἄλλοθεν ἐπὶ τὴν σύνθεσιν κατὰ τύχην ἰόν . ἀλλ̓ ἐξ ἑνὸς τοῦ νοῦ ἁπλοῦ ὄντος φήσουσι τὰς ἐνεργείας προελθεῖν . ἤδη μὲν τι ἁπλοῦν τὸ πρὸ τῶν ἐνεργειῶν τίθενται : εἶτα τὰς ἐνεργείας μενούσας ἀεὶ καὶ ὑποστάσεις θήσονται : ὑποστάσεις δὲ οὖσαι ἕτεραι ἐκείνου , ἀφ̓ οὗ εἰσιν , ἔσονται , μένοντος μὲν ἐκείνου ἁπλοῦ , τοῦ δὲ ἐξ αὐτοῦ ἐφ̓ ἑαυτοῦ πλήθους ὄντος καὶ ἐξηρτημένου ἀπ̓ ἐκείνου . εἰ μὲν γὰρ ἐκείνου ποθὲν ἐνεργήσαντος αὗται ὑπέστησαν , κἀκεῖ πλῆθος ἔσται : εἰ δ̓ αὗταί εἰσιν αἱ πρῶται ἐνέργειαι τὸ δεύτερον ποιήσασαι , ποιήσασαι δὲ ἐκεῖνο πρὸ τούτων τῶν ἐνεργειῶν ὂν ἐφ̓ ἑαυτοῦ μένειν , τῷ δευτέρῳ τῷ ἐκ τῶν ἐνεργειῶν συστάντι τὰς ἐνεργείας παρεχώρησαν : ἄλλο γὰρ αὐτό , ἄλλο αἱ ἐνέργειαι αἱ ἀπ̓ αὐτοῦ , ὅτι μὴ αὐτοῦ ἐνεργήσαντος . εἰ δὲ μή , οὐκ ἔσται ἡ πρώτη ἐνέργεια ὁ νοῦς : οὐ γὰρ οἷον προυθυμήθη νοῦν γενέσθαι , εἶτα ἐγένετο νοῦς τῆς προθυμίας μεταξὺ αὐτοῦ τε καὶ τοῦ γεννηθέντος νοῦ γενομένης : οὐδ̓ αὖ ὅλως προυθυμήθη , οὕτω τε γὰρ ἦν ἀτελής , καὶ ἡ προθυμία οὐκ εἶχεν ὅ τι προθυμηθῇ : οὐδ̓ αὖ τὸ μὲν εἶχε τοῦ πράγματος , τὸ δὲ οὐκ εἶχεν : οὐδὲ γὰρ ἦν τι , πρὸς ὃ ἡ ἔκτασις . ἀλλὰ δῆλον , ὅτι , εἴ τι ὑπέστη μετ̓ αὐτό , μένοντος ἐκείνου ἐν τῷ αὑτοῦ ἤθει ὑπέστη . δεῖ οὖν , ἵνα τι ἄλλο ὑποστῇ , ἡσυχίαν ἄγειν ἐφ̓ ἑαυτοῦ πανταχοῦ ἐκεῖνο : εἰ δὲ μή , ἢ πρὸ τοῦ κινηθῆναι κινήσεται , καὶ πρὸ τοῦ νοῆσαι νοήσει , ἡ πρώτη ἐνέργεια αὐτοῦ ἀτελὴς ἔσται ὁρμὴ μόνον οὖσα . ἐπὶ τί οὖν ὧδε τυχοῦσά του ἐφορμᾷ ; ἢ κατὰ λόγον θησόμεθα τὴν μὲν ἀπ̓ αὐτοῦ οἷον ῥυεῖσαν ἐνέργειαν ὡς ἀπὸ ἡλίου . φῶς τι οὖν θησόμεθα καὶ πᾶσαν τὴν νοητὴν φύσιν , αὐτὸν δὲ ἐπ’ ἄκρῳ τῷ νοητῷ ἑστηκότα βασιλεύειν ἐπ’ αὐτοῦ οὐκ ἐξώσαντα ἀπ̓ αὐτοῦ τὸ ἐκφανέν . ἢ ἄλλο φῶς πρὸ φωτὸς ποιήσομεν , ἐπιλάμπειν δὲ ἀεὶ μένον ἐπὶ τοῦ νοητοῦ . οὐδὲ γὰρ ἀποτέτμηται τὸ ἀπ̓ αὐτοῦ οὐδ̓ αὖ ταὐτὸν αὐτῷ οὐδὲ τοιοῦτον , οἷον μὴ οὐσία εἶναι , οὐδ̓ αὖ οἷον τυφλὸν εἶναι : ἀλλ̓ ὁρῶν καὶ γινῶσκον ἑαυτὸ καὶ πρῶτον γινῶσκον . τὸ δὲ ὥσπερ ἐπέκεινα νοῦ , οὕτως καὶ ἐπέκεινα γνώσεως , οὐδὲν δεόμενον ὥσπερ οὐδενός , οὕτως οὐδὲ τοῦ γινώσκειν : ἀλλ̓ ἔστιν ἐν δευτέρᾳ φύσει τὸ γινώσκειν . ἓν γάρ τι καὶ τὸ γινώσκειν : τὸ δέ ἐστιν ἄνευ τοῦ τὶ ἕν : εἰ γὰρ τὶ ἕν , οὐκ ἂν αὐτοέν : τὸ γὰρ αὐτὸ πρὸ τοῦ τί .
Lemmas: καί τίς κωλύω οὕτως πλῆθος εἰμί , ἕως εἰμί οὐσία εἷς ; ὁ γάρ πλῆθος οὐ σύνθεσις , ἀλλά ὁ ἐνέργεια αὐτός ὁ πλῆθος . ἀλλά εἰ μέν ὁ ἐνέργεια αὐτός μή οὐσία , ἀλλά ἐκ δύναμις εἰς ἐνέργεια ἔρχομαι , οὐ πλῆθος μέν , ἀτελής δέ πρίν ἐνεργέω ὁ οὐσία . εἰ δέ ὁ οὐσία αὐτός ἐνέργεια , ὁ δέ ἐνέργεια αὐτός ὁ πλῆθος , τοσοῦτος εἰμί ὁ οὐσία αὐτός , ὅσος ὁ πλῆθος . οὗτος δέ ὁ μέν νόος συγχωρέω , ὅς καί ὁ νοέω ἑαυτοῦ ἀποδίδωμι , ὁ δέ ἀρχή πᾶς οὐκέτι . δέω δέ πρό ὁ πολύς ὁ εἷς εἰμί , ἀπό ὅς καί ὁ πολύς : ἐπί ἀριθμός γάρ πᾶς ὁ εἷς πρῶτος . ἀλλά ἐπί ἀριθμός μέν οὕτως φημί : σύνθεσις γάρ ὁ ἑξῆς : ἐπί δέ ὁ εἰμί τίς ἀνάγκη ἤδη καί ἐνταῦθα εἷς τις εἰμί , ἀπό ὅς ὁ πολύς ; ἤ διασπάω εἰμί ἀπό ἀλλήλων ὁ πολύς , ἄλλος ἄλλοθεν ἐπί ὁ σύνθεσις κατά τύχη ἔρχομαι . ἀλλά ἐκ εἷς ὁ νόος ἁπλόος εἰμί φημί ὁ ἐνέργεια προέρχομαι . ἤδη μέν τις ἁπλόος ὁ πρό ὁ ἐνέργεια τίθημι : εἶτα ὁ ἐνέργεια μένω ἀεί καί ὑπόστασις τίθημι : ὑπόστασις δέ εἰμί ἕτερος ἐκεῖνος , ἀπό ὅς εἰμί , εἰμί , μένω μέν ἐκεῖνος ἁπλόος , ὁ δέ ἐκ αὐτός ἐπί ἑαυτοῦ πλῆθος εἰμί καί ἐξαρτάω ἀπό ἐκεῖνος . εἰ μέν γάρ ἐκεῖνος ποθεν ἐνεργέω οὗτος ὑφίστημι , ἐκεῖ πλῆθος εἰμί : εἰ δέ οὗτος εἰμί ὁ πρῶτος ἐνέργεια ὁ δεύτερος ποιέω , ποιέω δέ ἐκεῖνος πρό οὗτος ὁ ἐνέργεια εἰμί ἐπί ἑαυτοῦ μένω , ὁ δεύτερος ὁ ἐκ ὁ ἐνέργεια συνίστημι ὁ ἐνέργεια παραχωρέω : ἄλλος γάρ αὐτός , ἄλλος ὁ ἐνέργεια ὁ ἀπό αὐτός , ὅτι μή αὐτός ἐνεργέω . εἰ δέ μή , οὐ εἰμί ὁ πρῶτος ἐνέργεια ὁ νόος : οὐ γάρ οἷος προθυμέομαι νόος γίγνομαι , εἶτα γίγνομαι νόος ὁ προθυμία μεταξύ αὐτός τε καί ὁ γεννάω νόος γίγνομαι : οὐδέ αὖ ὅλος προθυμέομαι , οὕτως τε γάρ εἰμί ἀτελής , καί ὁ προθυμία οὐ ἔχω ὅς τις προθυμέομαι : οὐδέ αὖ ὁ μέν ἔχω ὁ πρᾶγμα , ὁ δέ οὐ ἔχω : οὐδέ γάρ εἰμί τις , πρός ὅς ὁ ἔκτασις . ἀλλά δῆλος , ὅτι , εἰ τις ὑφίστημι μετά αὐτός , μένω ἐκεῖνος ἐν ὁ ἑαυτοῦ ἦθος ὑφίστημι . δέω οὖν , ἵνα τις ἄλλος ὑφίστημι , ἡσυχία ἄγω ἐπί ἑαυτοῦ πανταχοῦ ἐκεῖνος : εἰ δέ μή , ἤ πρό ὁ κινέω κινέω , καί πρό ὁ νοέω νοέω , ὁ πρῶτος ἐνέργεια αὐτός ἀτελής εἰμί ὁρμή μόνος εἰμί . ἐπί τίς οὖν ὧδε τυγχάνω τις ἐφορμάω ; ἤ κατά λόγος τίθημι ὁ μέν ἀπό αὐτός οἷος ῥέω ἐνέργεια ὡς ἀπό ἥλιος . φάος τις οὖν τίθημι καί πᾶς ὁ νοητός φύσις , αὐτός δέ ἐπί ἄκρον ὁ νοητός ἵστημι βασιλεύω ἐπί αὐτός οὐ ἐξωθέω ἀπό αὐτός ὁ ἐκφαίνω . ἤ ἄλλος φάος πρό φώς ποιέω , ἐπιλάμπω δέ ἀεί μένω ἐπί ὁ νοητός . οὐδέ γάρ ἀποτέμνω ὁ ἀπό αὐτός οὐδέ αὖ αὐτός αὐτός οὐδέ τοιοῦτος , οἷος μή οὐσία εἰμί , οὐδέ αὖ οἷος τυφλός εἰμί : ἀλλά ὁράω καί γιγνώσκω ἑαυτοῦ καί πρῶτος γιγνώσκω . ὁ δέ ὥσπερ ἐπέκεινα νόος , οὕτως καί ἐπέκεινα γνῶσις , οὐδείς δέω ὥσπερ οὐδείς , οὕτως οὐδέ ὁ γιγνώσκω : ἀλλά εἰμί ἐν δεύτερος φύσις ὁ γιγνώσκω . εἷς γάρ τις καί ὁ γιγνώσκω : ὁ δέ εἰμί ἄνευ ὁ τίς εἷς : εἰ γάρ τίς εἷς , οὐ ἄν αὐτοέν : ὁ γάρ αὐτός πρό ὁ τίς .